
SAOPŠTENJE ZA MEDIJE


 PREMIJERA ANIMIRANE SERIJE „UOBIČAJENE NUSPOJAVE“ OD 3. FEBRUARA NA MAX-u

Beograd, 27. januara 2025. 
Od autora Džoa Beneta (Scavengers Reign), Stiva Helija (Veep) kao i izvršnih producenata Majka Džadža i Grega Danijelsa (King of the Hill), stiže nova Adult Swim animirana serija koja prati događanja nakon otkrića tajanstvene lekovite gljive. „Uobičajene nuspojave“(Common Side Effects) imaće premijeru 3. februara na Max striming usluzi, kada u ponudu dolaze prve dve epizode, a zatim će svakog ponedeljka slediti nova epizoda. 
Polučasovna serija prati Maršala i Frenses, dvoje bivših partnera iz srednjoškolskog labosa koji dele tajnu: Maršal je otkrio najbolji lek na svetu, gljivu koja može da izleči gotovo sve. Ali, neće biti lako predstaviti je svetu… Policijsko-obaveštajna agencija za suzbijanje droge (DEA), farmaceutska industrija, međunarodna poslovna zajednica - svi su u potrazi za njima kako bi ih zaustavili.
„Džo i Stiv stvorili su nešto neverovatno originalno sa serijom koja je uzbudljiva, zanimljiva i veoma smešna“, rekao je predsednik Adult Swima Majkl Ouvelsen. „To je televizija najvišeg ranga koja izaziva i postavlja ozbiljna pitanja. To je zaista posebna serija i ništa slično nećete videti. Pokušavam da ne budem hiperboličan, ali to je istina.“
„Gledajte našu seriju! Uzbudljiv komični triler sa jedinstvenim stilom i bitnim temama? Odluka je na vama!“ rekli su koautori Džo Benet i Stiv Heli. „Nadamo se da će u ‘Uobičajenim nuspojavama’ uživati svako ko je ikada popio tabletu.“
„Uobičajene nuspojave“ producirao je Adult Swim u saradnji sa Bandera i Green Street Pictures studijima za animaciju. Serija je imala svetsku premijeru na Međunarodnom festivalu animiranog filma u Ansiju. Kratki pregled serije, koji je trenutno dostupan na YouTube kanalu Adult Swima, prikupio je više od 1,4 miliona pregleda i ta brojka kontinuirano raste.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

